
Korszerű technológia alkalmazása egy horgásztó felmérésénél

Dolgozatomban a GNSS technológiát alkalmazom medertérképezésre úgy, hogy a tó mélységméréséhez az ultrahangos távolságmérés elvén működő szonárt használom fel.

A székesfehérvári, palotavárosi horgásztó felmérésével meghatározott pontfelhőből, különböző kiértékelő szoftverekkel metszeteket és térmodellt állítottam elő. A feldolgozás során megtapasztaltam, hogy az egyes programok, más-más algoritmus alapján működnek, így azok némiképpen eltérő eredményt szolgáltatnak.
A különböző interpolálási módok vizsgálatán túl, a felmérés során gyűjtött információkból is eddig fel nem tárt problémára jutottam, amelyek megoldására teszek javaslatot, a pontosabb mérési eredmények érdekében.
A nem sík helyzetű csónaktestből történő felmérés során a mérési eredmények torzulnak, azok a valóságtól eltérő eredményt szolgáltatnak. A probléma kiküszöbölésére a fotogrammetriában már jól ismert, és alkalmazott megoldásokat lehetne hasznosítani.
A fentieken túl kitekintést szeretnék adni a technológia felhasználási területeire, valamint a már meglévők mellett, milyen újításokra lehetne felhasználni a mélységmérő szonárt.



